Účastník ZPC	
Meno, priezvisko, titul:	Dagmar Vanečková,  PhDr., PhDr. Jozef Facuna, PhD.	
Úsek:	
Štátny pedagogický ústav, Úsek pre tvorbu a rozvoj obsahu štátnych vzdelávacích programov, Oddelenie pre humanitné predmety, Úsek pre tvorbu a rozvoj obsahu vzdelávania národnostných menšín
	
Zahraničná pracovná cesta	
Miesto konania – štát, mesto:	Vancouver, Kanada	
Organizátor:	OECD – Directorate for Education and Skills (Riaditeľstvo pre vzdelávanie a zručnosti)
               Education Policy Committee (Výbor pre politiku vzdelávania)          	
Termín:	21.5. –  26.5.2019	
Účel:	OECD-9th Informal Working Group Meeting - Future of Education and Skills: Education 2030 FG I 
OECD-9.zasadanie neformálnej pracovnej skupiny – Budúcnosť vzdelávania a zručností: Vzdelávanie 2030 FG I	
Rokovací jazyk:	anglický 	
Rámcový program	
Miesto konania ZPC (štát, mesto): Kanada, Vancouver
Nástup na ZPC (miesto, dátum, čas): Bratislava, 21.5.2019, 11.30 hod.
Prekročenie štátnej hranice: 21.5.2019 o 12.00 hod.
Ukončenie ZPC (miesto, dátum, čas): Bratislava 26.5. 2019, 21.00 hod.
Prekročenie štátnej hranice: 26.5.2019 o 20.30 hod.
Spôsob dopravy: letecky, služobné vozidlo

21.5.2019 – 11.30 odchod z Bratislavy služobným vozidlom na Letisko Swechat
                    14.50 odlet z letiska Schwechat do Zürichu (Švajčiarsko) 
                    17.35 odlet z Zürichu do Vancouvru
21.5.2019 -  18.15 prílet na letisko vo Vancouvri, ubytovanie sa v hoteli                      
22.5.2019 -    7.00 – 8.30 Registrácia účastníkov
                      9.00 – 17.00 hod prvý deň programu delegátov 9.zasadania neformálnej pracovnej skupiny: Agenda 2030              
                      1. Otvorenie:
                      Hudobné predstavenie umeleckej skupiny zloženej z pôvodných obyvateľov kanadského územia
                      Otváracie prejavy zástupcov vlády Britskej Kolumbie (B.C.) a zástupcov OECD
                      Odštartovanie odbornej častí konferencie zástupcami študentov 
                      2. Odborná časť konferencie:
                      Prezentácia o úspechu študentov z Britskej Kolumbie vo vzdelávacom systéme K-12 (zástupca ministerstva 
                      vzdelávania B.C.
                      Prezentácia Veda a emócie v učení (zástupcovia Univerzity B.C.)
                      Prezentácia Vzdelávanie a transformácia pôvodného domorodého obyvateľstva v B.C. (manažér pre 
                      vzdelávanie z Riadiaceho výboru pre vzdelávanie domorodého obyvateľstva)  
                      Videoprezentácia Odštartovanie kompasu vzdelávania 2030 OECD (riaditeľ Direktoriátu pre vzdelávanie 
                      a zručnosti OECD)
23.5.2019      9.00 – 17.30  program druhý deň    
                      Skupina 1 – zástupcovia vlád: Stratégia E2030, Analýza dokumentu aktualizácie kurikula v matematike, 
                      Príprava spoločnej medzinárodnej správy, Dialóg, diskusia a spätná väzba z okrúhlych stolov všetkých 
                      zúčastnených strán o zmenách riadenia implementácie kurikula 
24.5.2019      9.00 – 16.30   program tretí deň 
                      Sumarizácia a reflexia lídrov výsledkov okrúhlych stolov do kľúčové posolstva v správe, Záverečné poznámky
                      o získaných poznatkoch na 9.zasadaní neformálnej pracovnej skupiny OECD k agende vzdelávania 2030
                      Návšteva miestnych štátnych škôl vo Vancouvri zameraných na alternatívne vzdelávanie a získavanie
                      zručností
25.5.2019      20.10 (miestneho času) odlet  z Vancouvru do Zürichu     
26.5.2019 –   17.10 odlet z Zürichu na letisko Schwechat Viedeň
	
Stručný priebeh	
Na konferencii o vzdelávaní v gescii OECD vo Vancouvri zastupoval slovenský rezort školstva Štátny pedagogický ústav.
„Budúcnosť vzdelávania a zručností 2030“ (The future of education and skills 2030) bola témou Konferencie o vzdelávaní v Britskej Columbii (British Columbia Education Conference) a 9. mítingu neformálnej pracovnej skupiny (9th Informal Working Group Meeting) Výboru OECD pre politiku vzdelávania a vzdelávacích zručností (Directorate for Education and Skills Education Policy Committee), ktorá sa konala v dňoch 22.5. – 24.5. vo Vancouvri.
Na medzinárodnom podujatí OECD v kanadskom meste Vancouver, nad ktorým prevzala záštitu vláda hostiteľskej provincie Britská Columbia, rezonovali predovšetkým otázky súvisiace s budúcnosťou reformy obsahu vzdelávania v krajinách, ktoré sú zastúpené v OECD. Nechýbali ani témy zamerané na analýzu dokumentov kurikula matematiky, literatúry, ale ani predstavy o napĺňaní harmonogramu implementácie Učebného kompasu OECD 2030 v jednotlivých krajinách. Medzi prednášajúcimi nechýbali zástupcovia vlád jednotlivých krajín, odborníci zo vzdelávacích a výskumných inštitúcií, stavovských organizácií, zástupcovia študentov i vedúci pracovníci OECD.
Prezentácie, workshopy, analýzy výskumov vzdelávacích systémov realizovaných najmä v hostiteľskej krajine, vízie a návrhy konkrétneho postupu pri zmene vo vzdelávaní a zručnostiach žiakov, ktorá by sa podľa navrhovaného harmonogramu OECD mala ukončiť  do roku 2030, smerovali k vytvoreniu spoločnej správy v siedmich oblastiach vzdelávania: 
Preťaženie obsahu vzdelávania
Správne načasovanie inovácie obsahu vzdelávania v kontexte budúcich potrieb spoločnosti
Flexibilnosť a autonómnosť kurikula
Zabezpečenie rovnosti v procese obnovy kurikula
Zavádzanie hodnôt do kurikula
Naplánovanie efektívnej implementácie kurikúl a výrazný pokrok v zbere dát v krajinách spolupracujúcich s OECD. 
Záverečnú správu OECD predstaví na najbližšom 10. stretnutí neformálnej pracovnej skupiny Výboru OECD pre politiku vzdelávania a vzdelávacích zručností, ktoré sa bude konať na jeseň tohto roka v Južnej Kórei.
Medzinárodná konferencia OECD Vzdelávanie 2030 potvrdila význam projektu OECD, ktorý sa zameriava na koncepciu rozvíjania nástrojov pre vyučovanie na všetkých typoch škôl v spolupráci so stakeholdermi, teda tvorcami vzdelávacích politík, ministerstvami s rozhodujúcimi právomocami, pedagogickou verejnosťou, študentami a mimovládnymi vzdelávacími organizáciami a na medzinárodnú komparatívnu analýzu inovovaného obsahu vzdelávania. Tieto aktivity OECD smerujú k zvyšovaniu kvality vzdelávania a zabezpečeniu rovnakého prístupu k vzdelávaniu.	
Odporúčania a závery	
1.	Pravidelná účasť na rokovaniach a diskusiách OECD, CDPPE za Slovenskú republiku.
2.	Rozvíjanie medzinárodnej spolupráce s krajinami OECD projektu: Agenda vzdelávania 2030 
3.	Zapájanie sa Slovenskej republiky do aktivít Agenda vzdelávania 2030, CDPPE a EPAN.
4.	Aktívnejšie zapájanie sa do spoločných projektov.	
Očakávaný prínos	
Získané informácie a kontakty budú využité pri plánovaní konferencií, workshopov a nových projektov zameraných na inovácie kurikulárnych dokumentov pre jednotlivé stupne vzdelávania na Slovensku.	
Prehľad prinesenej dokumentácie a miesto jej uloženia	
Dokumentácia je uložená na intranete ŠPÚ a v príručnej knižnici ŠPÚ.	
Spôsob zverejnenia výsledkov ZPC, prenos získaných informácií	

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetovej stránke ministerstva. Správa a fotografie v aktualitách na webovej stránke ŠPÚ a MŠVVŠ SR.	
Súhlasím so zverejnením správy na internete.	
Správu vypracovala: PhDr. Dagmar Vanečková, PhDr. Jozef Facuna, PhD.	
Dátum: 6.6.2019	
Správu schválil: prof. PhDr. Ľudovít Hajduk, PhD., riaditeľ ŠPÚ